КОВАЧЕВИЋ КОЈИЋ ДЕСАНКА

А

кадемик проф. др Десанка Ковачевић Којић ро­ђена је 3. октобра 1925. у Сарајеву. Живи и ра­ди у Бео­гра­ду. Основну и средњу школу завр­ши­ла је у Са­ра­је­ву, а студије историје на Фи­ло­зоф­ском фа­кул­тету у Бео­граду, гдје је дипломирала 1950. го­ди­не. Исте го­дине изабрана је за асистента на Фи­ло­зофском фа­култету у Сарајеву.

На Филозофском факултету у Београду 1956. од­бранила је докторску дисертацију *Трговина у сред­њо­­вјековној Босни*. Школску 1957/1958. годину про­­­­вела је на стручном усавршавању у Паризу код Фе­р­нана Бродела на l'École Pratique des Hautes étu­des. Истраживала је у библиотекама и архивима појединих италијанских гра­дова (Венеција, Фиренца, Милано). Прошла је сва звања до редовног про­фе­сора (1969) за предмет Историја народа Југославије у средњем вијеку. По­вре­мено је предавала и помоћне историјске науке.

Академик Д. Ковачевић Којић годинама је обављала научна истраживања у Хисторијском архиву у Дубровнику. Проучавала је више тематских об­лас­ти, међу којима су главне: трговина, рударство и градови, у првом реду сред­њо­вјековне Србије и Босне, као и њихове привредне везе са Дубровником и Ме­дитераном. Нарочито се посветила проучавању историје градова, об­ли­ци­ма привређивања, дубровачким насеобинама, уређењу и друштвеној струк­ту­ри, начину живота, као и односима између села и града. Аутор је сљедећих књи­га: *Trgovina u srednjovjekovnoj Bosni* (Sarajevo 1961); *Градска насеља сред­­њовјековне босанске државе* (Сарајево 1978); *Privredni razvoj sred­njo­vje­kov­ne bosanske države* (поглавље у књизи Prilozi za istoriju Bosne i Hercegovine I, Sa­rajevo 1987); *Трговачке књиге браће Кабужић (Caboga): 1426–1433* (Бео­град 1999); *Старо српско рударство* (у коауторству са Симом Ћирковићем и Ру­жом Ћук, Београд 2002); *Градски живот у Србији и Босни (XIV–XV вијек)* (Бео­град 2007); *Средњовјековна Сребреница: XIV–XV вијек* (Београд 2010); *La Serbie et les pays Serbes: L'économie urbaine: XIVe–XVe siècles* (Belgrade 2012). Поред књига, аутор је и бројних студија објављених у домаћим и стра­­ним часописа и зборницима радова.

Од 1979. до 2004. била је стални члан и сарадник Међународне комисије за историју градова, да би до данас наставила своје учешће у раду комисије у својству почасног члана. Учествовала је на више конгреса и научних ску­по­­ва у земљи и иностранству. Била је дугогодишњи члан разних научних од­бо­ра из области историје, члан редакција стручних часописа и спољни са­рад­­ник Историјског института САНУ. Члан је Одбора САНУ за историју Бос­не и Херцеговине, те Редакционог одбора Зборника за историју Босне и Хер­цеговине.

Од 1975. је дописни, а од 1981. редовни члан Академије наука и ум­јет­нос­ти Босне и Херцеговине. За редовног члана Српске академије наука и умет­нос­ти изабрана је 1994, а за члана Академије наука и умјетности Републике Срп­ске ван радног састава 1996. године.

Добитница је награда за научни рад Веселин Маслеша, Двадесет­седмо­јул­ске награде као и награде Владимир Ћоровићза животно дjело (2002. го­ди­не).